สั่งออมสิน-ธกส.ช่วยกรุงไทยรับลงทะเบียนเราชนะไม่มีสมาร์ทโฟน
ลงทะเบียนเราชนะกลุ่มไม่มีสมาร์ทโฟนมากเกินคาด สั่งออมสิน ธ.ก.ส. ช่วยกรุงไทยรับลงทะเบียน เริ่มจันทร์ 22 ก.พ.นี้
17 ก.พ. 2564

นายอาคม เติมพิทยาไพสิฐ รมว.คลัง กล่าวชี้แจงในการอภิปรายไม่ไว้วางใจในสภาผู้แทนราษฎร ว่า โครงการเราชนะกลุ่มประชาชนที่ไม่มีสมาร์ทโฟน ที่ต้องลงทะเบียนที่สาขาธนาคารกรุงไทย ทำให้มีปัญหาแออัดมากเกินไป เพราะมีคนมาลงทะเบียนจำนวนมากในหลายจังหวัด จึงแก้ปัญหาให้ขยายเวลาการลงทะเบียนจากเดิมถึงวันที่ 25 ก.พ. ไปเป็นถึง 5 มี.ค. 2564
นอกจากนี้ ในวันที่ 22 ก.พ. 2564 จะให้คนที่ไม่มีสมาร์ทโฟน ไปลงทะเบียนที่สาขาธนาคารกรุงไทยทั่วประเทศได้แล้ว ยังไปลงทะเยียนที่สาขาธนาคารออมสิน และธนาคารเพื่อการเกษตรและสหกรณ์การเกษตร (ธ.ก.ส.) ทั่วประเทศ ได้อีกด้วย  โดยเจ้าหน้าที่ทั้ง 2 ธนาคาร จะบันทึกข้อมูลชื่อ นามสกุล เลขที่บัตรประชาชน และถ่ายรูปผู้มาลงทะเบียน หลังจากนั้นธนาคารออมสินและ ธ.ก.ส. ส่งข้อมูลดังกล่าวให้ธนาคารกรุงไทย คัดกรองอีกครั้งหนึ่ง
นายอาคม คาดว่ากลุ่มที่ไม่สมาร์ทโฟนจะมี 2-2.5 ล้านคน เมื่อรวมกับกลุ่มอื่นๆ และมาตรการเยียวยาอื่นๆ จะมีคนได้รับการเยียวยารอบนี้ประมาณ 41.3 ล้านคน ใกล้เคียงกับการเยียวยารอบแรกปี 2563 ในโครงการเราไม่ทิ้งกันมีคนได้รับการช่วยเหลือ 41.2 ล้านคน